b'\n_START_ARTICLE_\n\xce\x91-ogljik\n_START_PARAGRAPH_\n\xce\xb1-ogljik je v organski kemiji ogljik, na katerega je pripeta funkcionalna skupina. Ogljik dve mesti stran od funkcionalne skupine se imenuje \xce\xb2-ogljik  itd. Tako poimenovanje lahko prenesemo tudi na o\xc5\xa1tevil\xc4\x8devanje vodikovih atomov: vodik, vezan na \xce\xb1-ogljik je \xce\xb1-vodik, na \xce\xb2-ogljik je vezan \xce\xb2-vodik itd._NEWLINE_Sicer to poimenovanje ni v skladu z izrazjem IUPAC, ki priporo\xc4\x8da ozna\xc4\x8devanje ogljikovih atomov s \xc5\xa1tevilkami in ne z gr\xc5\xa1kimi \xc4\x8drkami, vendar je vseeno zelo pogosto.\n_START_SECTION_\nBeljakovine in aminokisline\n_START_PARAGRAPH_\nPri beljakovinah in aminokislinah je \xce\xb1-ogljik ogljik poleg karbonilne skupine. Glede na tak\xc5\xa1no ozna\xc4\x8devanje ogljikovih atomov bi lahko zaporedje osnovnega ogrodja beljakovine zapisali kot: karbonilni C, \xce\xb1-C, N, karbonilni C, \xce\xb1-C, N itd. (\xc4\x8de beremo v smeri od C-konca proti N-koncu beljakovine). Pri vseh aminokislinah, razen pri glicinu, je \xce\xb1-C stereocenter, ker so na ta ogljik vezani 4 rali\xc4\x8dni substituenti.'